

**ÅRSBERETNING**

**FOR**

**ASKIM IF**

**FRIIDRETT**

**2014**

**Beretning 2014**

Styret har i 2014 avholdt fem styremøter og behandlet 64 saker.

I tillegg har Lasse Jensen og Frank Eriksen vært med på møter i hovedstyret. Odd Grenager sitter i dommerutvalget i kretsen. Noen av våre funksjonærer hjalp til under junior-NM i Fredrikstad.

Junior-NM i Fredrikstad ble også høydepunktet for klubben i 2014. Julie Frøslev Mathisen løp inn til gull på 800 meter i klassen opp til 22 år. Dette var klubbens første gull i junior-NM på 32 år. Julie ble hedret både på trening og på klubbaften for sin bragd.

I tillegg hadde vi flere som hevdet seg på nasjonalt plan. Fredrik Sandvik (16) tok gull i kappgang både utendørs (2000m) og innendørs (1500m). Maria Sandvik (16) tok sølv i spyd i UM i Haugesund. Inger Emilie Bryn Mathisen (17) tok bronse på 3000 meter i samme mesterskap.

Maria Sandvik (16) hadde beste resultat på Tyrvingtabellen med 43,13 meter i spyd, som ga 1.040 poeng. Michelle Nyberget (11) fikk 1.030 poeng for 1,38 meter i høyde og 1.028 poeng for 1,13 meter i høyde uten tilløp. Alexander Nyberget (14) oppnådde 1.020 poeng for 1,75 meter i høyde. Marcus Wiik (14) fikk akkurat 1.000 poeng for 6.19,79 på 2.000 meter. Inger Emilie Bryn Mathisen (17) oppnådde også 1.000 poeng med 10.14,82 på 3.000 meter.

Maria Sandvik satte også klubbrekord med seniorspydet med 42,68 meter. Klubbrekord ble det også på Julie Frøslev Mathisen på 800 meter med 2.09,23.

Fredrik og Maria Sandvik mottok bestemannspremier for ungdom under Kretstinget.

Utøverne våre gjorde seg også bemerket med seirer og pallplasseringer under flere av de store ungdomsstevnene både inne og ute. Mari Andreassen Rud (13) vant 600 meter under Bamselekene. Alexander Nyberget (14) vant høyde i Tyrvinglekene innendørs. Både Michelle og Alexander Nyberget vant høyde i Veidekkelekene. Klasseseirer og pallplasseringer ble det også i Romerikslekene, Tyrvinglekene og PEAB-lekene.

I kretskampen PEAB-lekene for 13-14-åringer, hadde vi med Alexander Nyberget, Marcus Wiik, Mari Andreassen Rud og Marlen Fagerås.

Friidrettsgruppa har i 2014 arrangert følgende stevner: Askimlekene (Askimhallen), Tinestafetten, Askim Sparebanklekene, karusellstevne, Askimløpet, Linnatrimmen, Glavamila og klubbmesterskap.

Gjennom hele året arrangerer vi barneidrettsskolen for aldersgruppen 5-9 år. Dette er et populært tiltak som bidrar til påfyll bakfra. Jonas Hansen fullførte Ung Leder-kurs. Igjen sendte gruppa en tropp på treningsleir i Danmark i påsken.

Trenerne gjør en god jobb året rundt. Vi har en stor tropp med utøvere på mellom-/langdistanse. Vi har noen få i årgangstoppen i høyde og spyd, men håper flere utøvere kommer til på de tekniske øvelsene og sprint, slik at vi får et stabilt miljø også her. Alexander Nyberget er for øvrig med på et høydeprosjekt i Oslo, som har gitt gode resultater.

Vi takker alle utøverne for god innsats både på stevner og i trening. Dessuten en stor takk til dommere og andre nødvendige medhjelpere i forbindelse med stevner etc. Vi har en bra funksjonærstab, men håper på ytterligere utdanning av dommere i 2015/2016. Det er imidlertid ingen nødvendighet å være utdannet som dommer for å være med som funksjonær.

Medlemstallet er ganske stabilt. Økonomien er fortsatt solid. Vi har som vanlig påtatt oss en stor ryddedugnad, samtidig som vi fikk inn bra med sponsormidler og fra offentlige tildelinger. Det ble arrangert en sosial kveld på Østfoldbadet vinterstid. Gruppa har hjulpet til med Omega 3-salgsdugnad for å få midler til oppussing av kjøkkenet i Askimhallen.

Klubbaften ble arrangert i november. Bestemannspremier til Julie Frøslev Mathisen og Alexander Nyberget. Trener Bjørn Kristensen ble hedret for 30 år i trenerapparatet.

Vi takker våre sponsorer for støtten i året som gikk, og håper på fortsatt godt samarbeid.

Askim IF - Friidrett

Lasse Jensen

Leder

**FØLGENDE AV STYREMEDLEMMENE ER PÅ VALG I 2015**

Lasse Jensen (leder)

Frank Eriksen (nestleder)

Hallgeir Raknerud (sekretær)

Arve Skjærvø (styremedlem)

Jonas Hansen (varamedlem)

**Styret i 2015**:

Leder: Tron Nordhaug

Nestleder: Frank Eriksen

Kasserer: Torbjørn Nyberget

Sekretær: Lasse Jensen

Styremedlem: Rune Iversen

Styremedlem: Marit Røttingsnes Westlie

Styremedlem: Inger Emilie Bryn Mathisen

Varamedlem: Jonas Hansen

**SPONSORER:**

G-Sport Askim

Askim Sparebank

Glava AS

Bølgen Flis og VVS AS

Østfoldbadet  
Østfold Energi

Svarstad Eiendom

Don Pablos Pizza

Smaalenenes Avis

**ANTALL MEDLEMMER:**

**2003 2004 2005 2006 2007 2008 2009 2010 2011 2012 2013 2014**

Totalt 192 180 188 153 150 148 138 184 193 174 178 172

|  |  |  |  |  |
| --- | --- | --- | --- | --- |
| GRUPPE: | Friidrett | STYRET | ÅR: | 2014 |

|| 232

|  |  |  |  |  |
| --- | --- | --- | --- | --- |
| **Verv** | **Navn** | **Adresse** | **Postnr./Sted** | **Tlf.** |
|  |  |  |  |  |
| Leder | Lasse Jensen | Frøys vei 35 | 1811 Askim | 95995954 |
| Nestleder | Frank Eriksen | Orelia 21 | 1807 Askim | 90691664 |
| Kasserer | Torbjørn Nyberget | Vårveien 7 | 1809 Askim | 90927594 |
| Sekretær | Hallgeir Raknerud | Askimvn. 638 | 1860 Trøgstad | 90029006 |
| Styremedlem | Inger Emilie Bryn Mathisen | Dragonveien 3 | 1820 Spydeberg | 95290524 |
| Styremedlem | Rune Iversen | Almvn. 32 | 1807 Askim | 995 16 168 |
| Styremedlem | Arve Skjærvø | Anders Østbys vei | 1808 Askim | 40866093 |
| Vara | Jonas Hansen | Nordbuktvn. 23 | 1815 Askim | 41557813 |
| Nettansvarlig: | Lasse Jensen | Frøys vei 35 | 1811 Askim | 69883017 |

**TRENERE /OPPMENN**

|  |  |  |  |  |
| --- | --- | --- | --- | --- |
| **GUTTER / JENTER/JUNIOR/SENIOR** | |  |  |  |
| **Klasse/lag** | **Navn** | **Adresse** | **Postnr./Sted** | **Tlf.** |
| Trener | Vidar Mathisen | Åslia 49 | 1808 Askim | 92227061 |
| Trener | Bjørn Kristensen | Henstad Alle 36 | 1809 Askim | 47758222 |
| Trener | Monica Nyberget | Skoglia 44 | 1808 Askim | 41546664 |
| Trener | Thor Kristensen | Konglevn. 4 | 1812 Askim | 47845347 |
| Trener | Inger Emilie Bryn Mathisen | Dragonveien 4 | 1820 Spydeberg | 95020623 |
| Trener | Isabelle Marie Jensen | Frøys vei 35 | 1811 Askim | 90068386 |
| Trener | Joachim Haugli | Frøys vei 7 | 1811 Askim | 93002144 |
| Trener | Simen Havstein | Vårveien 7 | 1809 Askim |  |
| Trener | Kim Keppler | Gurudveien 4 | 1832 Askim | 90746263 |
| Trener | Jonas Hansen | Nordbuktveien 23 | 1815 Askim | 41557813 |
| Oppmann | Marit Røttingsnes Westlie | Tunveien 14 | 1890 Rakkestad | 90686003 |